CELEX: 32015R1785
Language: sl
Date: 2015-10-05 00:00:00
Title: Izvedbena uredba Komisije (EU) 2015/1785 z dne 5. oktobra 2015 o uvrstitvi določenega blaga v kombinirano nomenklaturo

7.10.2015   
            
            
               SL
            
            
               Uradni list Evropske unije
            
            
               L 260/1
            
         IZVEDBENA UREDBA KOMISIJE (EU) 2015/1785
   z dne 5. oktobra 2015
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. oktobra 2015
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek (t. i. „nastavek za omelo“) je sestavljen iz tekstilnih vrvic, ki so pritrjene na plastični vmesnik, s katerim se izdelek pritrdi na držaj.
                  (glej fotografijo) (1)
                  
               
               
                  9603 90 99
               
               
                  Uvrstitev opredeljujejo splošna pravila 1, 2(a) in 6 za razlago kombinirane nomenklature ter besedilo oznak KN 9603, 9603 90 in 9603 90 99.
                  Omelo je sestavljeno iz snopa tekstilnih vrvic, ki so nameščene na držaj. Zadevni izdelek je sestavljen iz snopa tekstilnih vrvic, ki so pritrjene na plastični vmesnik, s katerim se izdelek pritrdi na držaj. Zato bi bilo treba nastavek za omelo obravnavati kot nekompleten izdelek, ki ima bistvene značilnosti omela v smislu splošnega pravila 2(a) za razlago kombinirane nomenklature, ker je plastični vmesnik zasnovan tako, da se namesti na držaj (glej tudi prvi odstavek točke (D) pojasnjevalnih opomb harmoniziranega sistema k tarifni številki 9603).
                  Izdelek se zato uvrsti pod oznako KN 9603 90 99 kot „omelo“.
               
            
         (1)  Fotografija je zgolj informativne narave.